
Министерство на околната среда и водите


Регионална инспекция по околната среда и водите - Монтана

    Д О К Л А Д
за извършена комплексна проверка на основание Заповед № РД-052/23.03.2015 г. на Директора на РИОСВ – Монтана в обект „Хипермакет Кауфланд”, гр. Монтана, с оператор „Кауфланд България” ЕООД енд Ко. КД, гр. София
               Извършената на 27.03.2015 г. комплексна проверка от експерти на РИОСВ – Монтана е с цел установяване съответствието на дейността на обекта с нормативните изисквания по опазване на околната среда, съгласно утвърдения план за контролната дейност през 2015 г.

                                „Хипермакет Кауфланд”, гр. Монтана извършва дейност по търговия на дребно с хранителни  продукти и промишлени стоки за широко потребление.
   Водоснабдяването на обекта с вода за питейно-битови нужди се осъществява от водопроводната мрежа на гр. Монтана. Формиращите се битово-фекални отпадъчни води се заустват в канализационната мрежа на града въз основа на сключен договор с „В и К” ООД, гр. Монтана. По проект са изградени и функционират два броя мазниноуловителя и каломаслоуловител за паркинга, поддържани от външна фирма.
              За съхранение на хранителните продукти се използват четири броя хладилни инсталации, а микроклиматът в обекта се поддържа от климатична покривна инсталация. За вида и количеството на хладоагента в тях е представен годишен отчет за 2014 г. За обслужването на инсталациите се водят досиета с актуални записи. При извършената проверка с прибор за херметичност пропуски на хладоагент не са установени. 

При проверката на обекта не са констатирани нарушения.

